
TECHNINĖ SPECIFIKACIJA

DRAUDIMO SUMOS IR BESĄLYGINĖS IŠSKAITOS

	DRAUDIMO OBJEKTAS
	DRAUDIMO SUMA:
	IŠSKAITA

	
	VIENAM ĮVYKIUI
	VISIEMS ĮVYKIAMS
	

	1.
	Veiklos, produkto/ paslaugos ir profesinės civilinės atsakomybės draudimas 
	100 000 €
	100 000 €
	300 €

	
	Civilinė atsakomybė už žalą, padarytą patikėtam turtui
	50 000 €
	50 000 €
	300 €

	
	Turto valdytojo civilinė atsakomybė
	100 000 €
	100 000 €
	300 €

	
	Darbdavio civilinė atsakomybė
	50 000 €
	50 000 €
	300 €

	
	Civilinė atsakomybė už kontrahentų padarytą žalą
	50 000 €
	50 000 €
	300 €

	
	Gynybos išlaidos
	10 000 €
	10 000 €
	300 €

	
	Neturtinė žala 
	50 000 €
	50 000 €
	300 €

	
	Civilinė atsakomybė dėl patikėtų dokumentų praradimo
	10 000 €
	10 000 €
	300 €

	2.
	Vadovų ir vadovaujančių asmenų atsakomybės draudimas (Antra dalis)
	50 000 €
	50 000 €
	10 % nuostolių sumos, bet nemažiau kaip 1 000 €.

	Bendra draudimo sutarties draudimo suma:
	100 000 €
	100 000 €
	




	BENDROSIOS IR PROFESINĖS CIVILINĖS ATSAKOMYBĖS DRAUDIMAS

	1. Bendra informacija

	1.1. 
	Draudėjas: Nacionalinis bendrųjų funkcijų centras, juridinio asmens kodas  304768872, buveinės adresas  Geležinio Vilko g. 12, 03163 Vilnius

	1.2. 
	Draudimo bendrovė (toliau tekste – Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Apdraustasis yra Draudėjas. 

	1.4. 
	Apdrausta veikla: visa Draudėjo vykdoma veikla (įskaitant profesinę veiklą), numatyta jos veiklą reglamentuojančiuose teisės aktuose.

	1.5. 
	Draudimo sutarties trukmė – 12 (dvylika) mėnesių.

	2. Draudimo objektas

	2.1.
	Veiklos, produkto / paslaugos ir profesinė civilinė atsakomybė: Apdraustojo turtiniai interesai, susiję su civiline atsakomybe už turtinę ir neturtinę žalą, padarytą tretiesiems asmenims dėl Apdraustojo vykdomos Apdraustos veiklos.

	2.2.
	Turto valdytojo civilinė atsakomybė: Apdraustojo turtiniai interesai, susiję su civiline atsakomybe už padarytą turtinę ir neturtinę žalą tretiesiems asmenims dėl Apdraustojo nuosavybėje ir (ar) valdyme esančio turto (taip pat ir nenaudojamo ir (ar) išsinuomoto iš trečiųjų asmenų) – teritorijos, statinių, pastatų, reklaminių stendų, iškabų, kilnojamojo turto ar kitų objektų trūkumų (įskaitant patalpose esantį kilnojamąjį turtą). 

	2.3.
	Civilinė atsakomybė už žalą, padarytą patikėtam turtui: Draudžiama Apdraustojo civilinė atsakomybė už turtinę ir neturtinę žalą, padarytą trečiųjų asmenų turtui, kuris buvo Apdraustojo išsinuomotas, pasiskolintas, saugojamas, prižiūrimas, valdomas, naudojamas, kontroliuojamas, transportuojamas arba jam kitaip patikėtas (nekilnojamas ir kilnojamas turtas (įskaitant, bet neapsiribojant patikėtais dokumentais), kurį Apdraustasis naudoja savo veiklai vykdyti).

	2.4.
	Civilinė atsakomybė už kontrahentų padarytą žalą: Apdraustojo civilinė atsakomybė dėl pasamdytų subrangovų ir (ar) kontrahentų padarytos turtinės ir neturtinės žalos tretiesiems asmenims. Draudikas, išmokėjęs draudimo išmoką, įgyja teisę subrogacijos būdu išreikalauti žalos atlyginimą iš ją padariusių subrangovų ar kontrahentų.

	2.5.
	Papildomai draudžiama atsakomybė už žalą, padarytą su Apdraustuoju susijusiems asmenims. Susiję asmenys – tai fiziniai (Apdraustojo darbuotojai, valdybos nariai (ar juos atitinkančių valdymo organų nariai), jų sutuoktiniai, tėvai, vaikai, broliai, seserys ir jų sutuoktiniai, asmenys vedantys bendrą ūkį) ir juridiniai asmenys, kurie tiesiogiai ar netiesiogiai kontroliuoja ar yra kontroliuojami Apdraustojo arba kartu su Apdraustuoju yra kontroliuojami trečiosios šalies. Kontrolė – tai tiesiogiai ar netiesiogiai valdomas įmonės / įstaigos akcijų ar kitokių kapitalo dalių paketas, suteikiantis jo savininkams arba valdytojams teisę į daugiau nei 20 % balsų juridinio asmens dalyvių susirinkime, taip pat teisę skirti, išrinkti ar atšaukti vadovą, daugiau nei pusę valdybos ar stebėtojų tarybos narių (juos atitinkančių valdymo organų), faktiškai kontroliuoti susijusio asmens priimamus sprendimus.

	2.6.
	Draudikas taip pat atlygins nuostolius:
- dėl bet kokių vėlavimų, sutartinių ar įstatymuose nustatytų terminų nesilaikymo;
- dėl pasikartojančių pretenzijų, kai žala kilo dėl tų pačių nepašalintų priežasčių;
- dėl Apdraustojo teikiamų patarimų, rekomendacijų ar konsultacijų;
- kilusią dėl įstatymuose arba sutartyse numatytų baudų, netesybų ar kitų sankcijų, taikomų Apdraustojo užsakovams. 

	2.7.
	Draudikas taip pat atlygina Apdraustojo Gynybos išlaidas. Gynybos išlaidos – tai būtini ir pagrįsti bei su Draudiku iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį Apdraustajam) dėl Reikalavimo. Gynybos išlaidos taip pat apima pagrįstus bei su Draudiku iš anksto suderintus mokėjimus ir sąnaudas, susijusius su Reikalavimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Reikalavimo tenkinimo. 
Siekiant išvengti abejonės, Gynybos išlaidos taip pat apims pagrįstus mokėjimus ir sąnaudas, susijusias su bet kokia Teismo sprendimo apeliacija, kasacija.

	2.8.
	Apdraustojo (kaip darbdavio) civilinė atsakomybė už žalą Apdraustojo darbuotojui ir (ar) praktikantui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos įstatymus.
Draudimo objektu taip pat laikoma:
1) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos;
2) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais);
3) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui valdant transporto priemones.

	2.9.
	Papildomai draudžiama atsakomybė už žalą, padarytą su Apdraustuoju susijusiems asmenims. Susiję asmenys – tai fiziniai (Apdraustojo darbuotojai, valdybos nariai (ar juos atitinkančių valdymo organų nariai), jų sutuoktiniai, tėvai, vaikai, broliai, seserys ir jų sutuoktiniai, asmenys vedantys bendrą ūkį) ir juridiniai asmenys, kurie tiesiogiai ar netiesiogiai kontroliuoja ar yra kontroliuojami Apdraustojo arba kartu su Apdraustuoju yra kontroliuojami trečiosios šalies. Kontrolė – tai tiesiogiai ar netiesiogiai valdomas įmonės / įstaigos akcijų ar kitokių kapitalo dalių paketas, suteikiantis jo savininkams arba valdytojams teisę į daugiau nei 20 % balsų juridinio asmens dalyvių susirinkime, taip pat teisę skirti, išrinkti ar atšaukti vadovą, daugiau nei pusę valdybos ar stebėtojų tarybos narių (juos atitinkančių valdymo organų), faktiškai kontroliuoti susijusio asmens priimamus sprendimus. 

	3. Reikalavimas

	3.1.
	Trečiojo asmens raštiškas reikalavimas ar ieškinys, pateiktas Apdraustajam dėl Žalos ir su tuo susijusių bylinėjimosi išlaidų atlyginimo.

	3.2.
	Darbdavio civilinės atsakomybės draudimo atveju: Reikalavimas – Apdraustojo darbuotojo raštiškas reikalavimas, pateiktas Apdraustajam dėl žalos atlyginimo ar ieškinio pareiškimas Apdraustajam dėl minėtos žalos atlyginimo.

	4. Trečiasis asmuo

	4.1.
	Asmuo, kuriam padaryta žala Apdraustajam nevykdant ar netinkamai vykdant Apdraustą veiklą. Trečiojo asmens sąvoka apima ir užsakovus.

	5. Žala

	5.1.
	Trečiojo asmens turto sugadinimas, sunaikinimas arba praradimas; asmens sužalojimas, jo gyvybės atėmimas ir dėl to patirtos išlaidos, negautos pajamos, kurias Trečiasis asmuo būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos Trečiojo asmens sveikatai, gyvybei pasekmė; finansinė žala, atsirandanti kaip žalos Trečiojo asmens turtui, asmens sveikatai, gyvybei pasekmė ir (ar) susijusi su žalos padarymu Trečiojo asmens turtui, asmens sveikatai, gyvybei; finansinė žala, neatsirandanti kaip žala trečiojo asmens turtui, asmens sveikatai, gyvybei pasekmė ir (ar) nesusijusi su žalos padarymu trečiojo asmens (įskaitant užsakovą) turtui, asmens sveikatai, gyvybei

	5.2.
	Darbdavio civilinės atsakomybės draudimo atveju žala yra Apdraustojo darbuotojo sužalojimas, jo gyvybės atėmimas ir dėl to patirtos išlaidos, negautos pajamos, kurias darbuotojas būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos darbuotojo sveikatai, gyvybei pasekmė.

	6. Nuostoliai

	6.1.
	Nuostoliai – patirtos žalos piniginė išraiška.

	6.2.
	Į Nuostolių dydį taip pat įskaičiuojamos raštu su Draudiku suderintos išlaidos, susijusios su ekspertizių atlikimu, siekiant nustatyti žalos aplinkybes, priežastis ir dydį, taip pat Trečiojo asmens naudai (o darbdavio civilinės atsakomybės draudimo atveju – Apdraustojo darbuotojo naudai) iš Apdraustojo teismo priteistos bylinėjimosi išlaidos, patirtos dėl draudžiamuoju įvykiu pripažinto Reikalavimo nagrinėjimo.

	7. Draudimo apsaugos galiojimo teritorija

	7.1.
	Lietuvos Respublika.

	8. Retroaktyvus draudimo sutarties galiojimo laikotarpis

	8.1.
	Nuo 2019 m. spalio 14 d.
Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Apdraustajam buvo žinoma iki šios draudimo sutarties įsigaliojimo dienos.

	9. Papildomas reikalavimo pateikimo terminas

	9.1.
	Papildomas reikalavimo pateikimo terminas: 60 (šešiasdešimt) dienų po draudimo sutarties galiojimo laikotarpio pabaigos.

	10. Draudžiamasis įvykis

	10.1. 
	Trečiojo asmens Reikalavimas atlyginti žalą, kai tenkinamos visos šios sąlygos:

	10.2. 
	Reikalavimas pateiktas ir Draudikui apie jį yra pranešta per draudimo sutarties galiojimo laikotarpį ar per Papildomą reikalavimo pateikimo terminą;

	10.3. 
	Žala padaryta draudimo sutarties galiojimo laikotarpiu ir draudimo apsaugos galiojimo teritorijoje;

	10.4. 
	Apdraustasis pagal galiojančius teisės aktus atsako už žalą;

	10.5. 
	Apdraustojo veiksmai (veikimas arba neveikimas) buvo atlikti draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu;

	10.6. 
	Apdraustojo veiksmai (veikimas arba neveikimas) buvo atlikti draudimo apsaugos galiojimo teritorijoje.

	10.7. 
	Vienas draudžiamasis įvykis – vienu draudžiamuoju įvykiu laikomas įvykis, kilęs dėl tos pačios priežasties bei tomis pačiomis aplinkybėmis nepaisant to, kad dėl to įvykio gali būti pareikšti kelių Trečiųjų asmenų reikalavimai.

	11. Nedraudžiamieji įvykiai

	Duomenų apsaugos pažeidimai

	11.1.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė rizika

	11.2.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su Kibernetinėmis rizikomis ir (ar) incidentais, ir panašiais elektroninės erdvės įvykiais. 
Kibernetinė rizika – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į apdraustajam priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir (arba) sunaikinti kompiuterines sistemas, apriboti sistemų prieigas, sistemų darbą ir pan. Kibernetine rizika taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba Apdraustąjį ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. phishing), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti.

	Epidemija ar pandemija

	11.3.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su epidemija ar pandemija (įskaitant bet neapsiribojant COVID-19).

	Karas

	11.4.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Netesybos, delspinigiai, baudos

	11.5.
	Draudikas neatlygins nuostolių dėl Apdraustajam kylančių prievolių sumokėti netesybas, delspinigius, baudas, nuobaudas arba kito panašaus pobūdžio sankcijas ar baudžiamojo pobūdžio nuostolius.

	Sankcijos

	11.6.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	Kiti nedraudžiamieji įvykiai

	11.7.
	Šios sutarties sąlygoms taikomi Draudiko taisyklėse nurodyti nedraudžiamieji įvykiai, bet tik tiek, kiek jie neprieštarauja šioje techninėje specifikacijoje nurodytoms sąlygoms.

	12. Rizikos padidėjimas

	12.1.
	Rizikos padidėjimu nėra laikomas Apdraustojo vykdomos veiklos adresų pasikeitimas / padidėjimas, jam nuosavybės ir (ar) valdymo teise priklausančių teritorijų, statinių, pastatų, kilnojamojo turto vienetų skaičiaus pasikeitimas / padidėjimas, jų valdymo perleidimas tretiesiems asmenims, apyvartos iš Apdraustos veiklos padidėjimas, Apdraustojo darbuotojų pareigybių, darbuotojų skaičiaus pasikeitimas / padidėjimas ne daugiau kaip 30 % (imtinai).

	13. Kitos sąlygos

	13.1.
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	13.2.
	Mokėjimų grafikas padalintas į keturias dalis, mokant įmokas kas ketvirtį, per visą draudimo poliso galiojimo laiką.





	VADOVŲ IR VADOVAUJANČIŲ ASMENŲ ATSAKOMYBĖS DRAUDIMAS

	1. Bendra informacija 

	1.1. 
	Draudėjas: Nacionalinis bendrųjų funkcijų centras, juridinio asmens kodas  304768872, buveinės adresas  Geležinio Vilko g. 12, 03163 Vilnius

	1.2. 
	Draudimo bendrovė (toliau tekste – Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Įstaiga – Draudėjas ir bet kuri Draudėjo Dukterinė įmonė.

	1.4. 
	Dukterinė įmonė reiškia įmonę, kurią Draudėjas draudimo sutarties įsigaliojimo dieną:

	1.4.1.
	valdo per turėjimą 50 % ar daugiau balsavimo teisių suteikiančių akcijų;

	1.4.2.
	valdo per teisės turėjimą skirti ar atleisti 50 % ar daugiau valdybos narių;

	1.4.3.
	valdo viena pagal raštišką sutartį su kitais akcininkais 50 % ar daugiau balsavimo teisių suteikiančių akcijų.

	1.5. 
	Draudimo sutarties trukmė – 12 (dvylika) mėnesių.

	2. Draudimo apsaugos išplėtimai ir jiems taikomi draudimo sumos apribojimai 

	2.1. 
	Nuostolio sumažinimo išlaidos: ne daugiau kaip 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. 

	2.2. 
	Neatidėliotinos išlaidos: ne daugiau kaip 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	2.3. 
	Asmeninės Apdrausto asmens išlaidos: 10.000 € vienam draudžiamajam įvykiui ir visam draudimo sutarties galiojimo laikotarpiui, nepriklausomai nuo Reikalavimų skaičiaus, prašomos atlyginti sumos ar Apdraustų asmenų skaičiaus.

	2.4. 
	Administracinėms baudoms ir (ar) nuobaudoms, valstybės institucijų / tesimo paskirtoms Apdraustam asmeniui – ne daugiau kaip 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	3. Apibrėžimai

	Apdraustas asmuo

	3.1. 
	Bet kuris fizinis asmuo, kuris buvo, yra ar taps: 

	3.1.1. 
	Vadovu;

	3.1.2. 
	Išorinės įstaigos vadovu;

	3.1.3. 
	Kitu Įstaigos darbuotoju, tačiau tik tokia apimtimi, kai jis priėmė tam tikrą sprendimą, susijusį su priežiūros ar vadovavimo funkcija ar laikomas vykdančiu veiklą, kurią įprastai vykdo Vadovas;

	3.1.4. 
	Kitu Įstaigos darbuotoju, tačiau tik tuo atveju ir tik tokia apimtimi, kai jis nurodytas kaip bendraatsakovis su asmeniu, nurodytu  3.1.1 – 3.1.3 papunkčiuose;

	3.1.5. 
	Apdrausto asmens teisėtu sutuoktiniu (kuris apima tos pačios lyties santykius, civilines partnerystes, pripažįstamas šalių gyvenamojoje šalyje), tačiau tik vykdymo proceso, nukreipto į jungtinę nuosavybę, kurią valdo ar nuosavybėje turi sutuoktinis, kontekste po Apdraustam Asmeniui priimto neigiamo teismo sprendimo dėl Neteisėtų veiksmų. Draudimo apsauga netaikoma jokiam Reikalavimui dėl sutuoktinio padarytų Neteisėtų veiksmų;

	3.1.6. 
	aukščiau nurodytų asmenų teisiniais atstovais, paveldėtojais, teisių perėmėjais ar įpėdiniais dėl bet kurio asmens, apibrėžto 3.1.1 – 3.1.4 papunkčiuose aukščiau, mirties, neveiksnumo, nemokumo ar bankroto atveju. Draudimo apsauga netaikoma jokiam Reikalavimui dėl teisinio atstovo, paveldėtojo, teisių perėmėjo ar įpėdinio padarytų Neteisėtų veiksmų.

	Vadovas

	3.2.
	Vadovas reiškia bet kokį fizinį asmenį, kuris yra, buvo ar kuris draudimo sutarties galiojimo laikotarpiu tampa Įstaigos direktoriumi, valdybos ar stebėtojų tarybos nariu arba kitas vadovaujančias pareigas užimančiu asmeniu.

	Išorinės įmonės vadovas

	3.3.
	Išorinės įmonės vadovas reiškia Vadovą, kuris Įstaigos prašymu tampa Išorinės įmonės vadovu, valdybos nariu, stebėtojų tarybos nariu ar vadovaujančiu asmeniu.
Išorinė įmonė reiškia kitus ūkio subjektus nei Įstaiga, išskyrus ūkio subjektus, kurie turi buveinę JAV. 

	4. Draudimo apimtis

	4.1. 
	Draudžiamojo įvykio atveju Draudikas atlygina:

	4.1.1. 
	Nuostolius Apdrausto asmens vardu dėl Reikalavimo tiek, kiek jų neatlygino Įstaiga dėl šio Reikalavimo;

	4.1.2. 
	Nuostolius ir (ar) Teisinio atstovavimo išlaidas Įstaigos vardu dėl Reikalavimo Apdraustam asmeniui, jeigu Įstaiga yra įsipareigojusi atlyginti Apdraustam asmeniui Nuostolius ir (ar) Teisinio atstovavimo išlaidas;

	4.1.3. 
	Teisinio atstovavimo išlaidas Apdrausto asmens vardu Oficialaus tyrimo metu. 

	4.2.
	Reikalavimas reiškia: 

	4.2.1.
	reikalavimą atlyginti žalą, kurį pateikia Įstaiga Apdraustam asmeniui;

	4.2.2.
	reikalavimą atlyginti žalą, kurį pateikia tretieji asmenys Apdraustam asmeniui;

	4.2.3.
	regresinį reikalavimą, kurį pateikia Įstaiga Apdraustam asmeniui dėl žalos, kurią atlygino ar turi atlyginti Įstaiga, kai Apdraustas asmuo pagal Lietuvos Respublikos teisės aktus yra arba gali būti atsakingas už Nuostolius; 

	4.2.4.
	bet kokį administracinių bylų teisenos procesą, pradėtą prieš Apdraustą asmenį;

	4.2.5.
	bet kokį civilinį teismo, arbitražo ar mediacijos procesą prieš Apdraustą asmenį; 

	4.2.6.
	bet kokį administracinio teisės pažeidimo procesą, inicijuotą prieš Apdraustą asmenį; 

	4.2.7.
	bet kokį baudžiamąjį procesą, inicijuotą prieš Apdraustą asmenį; 

	4.2.8.
	bet kokį Oficialų tyrimą.

	4.3.
	Draudimo apsauga negalioja bet kokiems Įstaigos regresiniams Reikalavimams atlyginti žalą, pateiktiems Apdraustam asmeniui ir susijusiems su Neteisėtais veiksmais dėl darbo santykių.
Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas.

	5. Draudžiamasis įvykis 

	5.1. 
	Draudžiamasis įvykis yra Reikalavimo pateikimas, kai tenkinamos visos šios sąlygos:

	5.1.1. 
	Reikalavimas pareikštas ir Draudikui apie jį pranešta draudimo sutarties galiojimo laikotarpiu ar per Išplėstinį terminą;

	5.1.2. 
	Reikalavimas pareikštas dėl Neteisėtų veiksmų, atliktų draudimo sutarties galiojimo laikotarpiu ar per Retroaktyvų draudimo sutarties galiojimo laikotarpį ;

	5.1.3. 
	Reikalavimas pareikštas draudimo apsaugos galiojimo teritorijoje.

	5.2. 
	Jei draudimo sutarties galiojimo laikotarpiu ir (ar) per Išplėstinį terminą pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu draudimo sutarties galiojimo laikotarpio metu.

	6. Išplėstinis terminas 

	6.1. 
	Išplėstinis terminas: 60 (šešiasdešimt) dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita vadovų ir vadovaujančių asmenų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi.

	6.2. 
	Išplėstinis terminas Išėjusiems į pensiją ar atsistatydinusiems savo noru Vadovams: jeigu draudimo sutartis nebus pratęsta ar pakeista kita vadovų ir vadovaujančių asmenų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi, Išėjusio į pensiją ar atsistatydinusio savo noru Vadovo naudai, sudarytoje sutartyje numatyta draudimo apsauga bus išplėsta ir be papildomos draudimo įmokos galios Nuostoliams, kylantiems dėl Reikalavimo, pateikto per 5 metus nuo draudimo sutarties nepratęsimo dienos ir kylančio dėl Neteisėtų veiksmų, kurie buvo padaryti per draudimo sutarties galiojimo laikotarpį ir (ar) retroaktyvų draudimo sutarties galiojimo laikotarpį.

	7. Draudimo sutarčiai taikoma teisė 

	7.1. 
	Lietuvos Respublikos.

	8. Draudimo apsaugos galiojimo teritorija 

	8.1. 
	Lietuvos Respublika.

	9. Retroaktyvus draudimo sutarties galiojimo laikotarpis

	9.1. 
	Nuo 2019 m. spalio 14 d.

	10. Ankstesnių teisinių procesų ir nebaigtų nagrinėti bylų data

	10.1. 
	Netaikoma

	11. Kiti apibrėžimai ir papildomos sąlygos 

	Nuostoliai

	11.1.
	Nuostoliai reiškia sumą, kurią Apdraustas asmuo pagal teisės aktus privalo atlyginti dėl Reikalavimo, įskaitant:

	11.1.1.
	sumas, kurias kompetentingas teismas ar ikiteisminio nagrinėjimo institucija paskyrė ir Apdraustas asmuo privalo sumokėti kaip žalos atlyginimą;

	11.1.2.
	žalos atlyginimo sumas, kurias Apdraustas asmuo privalo sumokėti pagal taikos sutartį arba susitarimus, gavus Draudiko išankstinį raštišką sutikimą (kuris nebus nepagrįstai neduotas ar uždelstas);

	11.1.3.
	Gynybos išlaidas;

	11.1.4.
	Teisinio atstovavimo išlaidas;

	11.1.5.
	Nuostolio sumažinimo išlaidas;

	11.1.6.
	Neatidėliotinas išlaidas;

	11.1.7.
	Reputacijos atstatymo išlaidas;

	11.1.8.
	priteistas sumokėti palūkanas, susikaupusias iki sprendimo priėmimo ir po sprendimo priėmimo; 

	11.1.9.
	administracines baudas ir (ar) pinigines nuobaudas, valstybės institucijų / teismo paskirtas Apdraustiems asmenims;

	11.1.10.
	kitas baudas ir (ar) pinigines nuobaudas, jeigu jos valstybės institucijų / teismo paskirtos Įstaigai ir Įstaiga jas atlygino,  bet po to regresavo į Apdraustus asmenis;

	11.1.11.
	Asmenines Apdrausto asmens išlaidas; 

	11.1.12.
	Įstaigos nesumokėtus mokesčius, jeigu kyla asmeninė Apdrausto asmens atsakomybė už mokesčio nesumokėjimą, bet su sąlyga, kad tokios atsakomybės nelėmė Apdrausto asmens apgalvoti ar tyčiniai veiksmai ir Įstaiga negali sumokėti mokesčio dėl nemokumo ar bankroto.

	11.2.
	Nuostoliai neapima:

	11.2.1.
	baudžiamąja tvarka paskirtų baudų ir (arba) nuobaudų; 

	11.2.2.
	jokių baudų ir (arba) nuobaudų, paskirtų Apdraustam asmeniui už Kelių eismo taisyklių pažeidimus;

	11.2.3.
	mokesčių ar mokesčių lengvatų, išskyrus: 1) nuostolius, susijusius su administracinėmis baudomis, valstybės institucijų / teismo paskirtomis Apdraustam asmeniui, ir (arba) 2) 11.1.12 papunkčiuose nurodytus atvejus; 

	11.2.4.
	rizikų, kurios pagal Lietuvos Respublikos įstatymus yra nedraudžiamos; 

	11.2.5.
	restitucinių mokėjimų, įskaitant grąžinimą sumokėtų pinigų, kuriuos gavo neturėdami tam teisės: (i) Apdraustas asmuo; ar (ii) juridinis asmuo, kuriame Apdraustas asmuo turi interesą; ar (iii) Įstaiga. 

	Gynybos išlaidos

	11.4.
	Būtini ir pagrįsti bei su Draudiku iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį Apdraustam asmeniui ir (ar)  Įstaigai) dėl Reikalavimo (išskyrus Oficialų tyrimą). Gynybos išlaidos taip pat apima pagrįstus bei su Draudiku iš anksto suderintus mokėjimus ir sąnaudas, susijusius su Reikalavimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Reikalavimo tenkinimo. Gynybos išlaidos taip pat apims lygtinio paleidimo užstatą ar panašią garantiją.

	Teisinio atstovavimo išlaidos

	11.5.
	Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį Apdraustam asmeniui ir (ar) Įstaigai), kuriuos Apdraustas asmuo patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.

	Nuostolio sumažinimo išlaidos

	11.6.
	Pagrįsti profesiniai mokėjimai, honorarai ir išlaidos, kurios buvo patirtos su Draudiko išankstiniu raštišku sutikimu, įsitikinus, kad šios sąnaudos sušvelnins ar sumažins Reikalavimo, dėl kurio galiotų draudimo apsauga pagal šią draudimo sutartį, tikimybę.

	Neatidėliotinos išlaidos

	11.7.
	Gynybos išlaidos ar Teisinio atstovavimo išlaidos, kurios susijusios su bet kokiu Reikalavimu ir kurias retrospektyviai patvirtina Draudikas, jeigu pagrįstai negalima gauti Draudiko raštiško sutikimo prieš jas patiriant.

	Reputacijos atstatymo išlaidos

	11.8.
	Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią Apdrausto asmens reputacijai padarytą žalą ryšium su Reikalavimu.

	Neteisėti veiksmai

	11.9.
	Neteisėti veiksmai reiškia bet kokią faktinę, tariamą ar galimą: klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), pažeidus sutartį, piktnaudžiavimą pasitikėjimu, konfidencialumo pažeidimą, įgaliojimų viršijimą, bandant ar tariamai atlikus šiuos veiksmus Apdraustų asmenų vardu, jiems veikiant kaip Apdraustiems asmenims ar dėl kitos priežasties reikalavimą pareiškus Apdraustiems asmenims jiems einant Apdraustų asmenų pareigas, įskaitant įtarimus dėl pasinaudojimu ne vieša informacija, kurią Apdrausti asmenys įgijo einant savo pareigas. 

	Oficialus tyrimas

	11.10.
	Įstaigos veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus Apdraustam asmeniui rašytinį kvietimą dalyvauti susirinkime, posėdyje ar apklausoje, traukiant Apdraustą asmenį administracinėn, baudžiamojon atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiami už tai atsakingi Apdrausti asmenys.

	Išėjęs į pensiją ar atsistatydinęs savo noru Vadovas

	11.11.
	Išėjęs į pensiją ar atsistatydinęs savo noru Vadovas - Vadovas, kuris dėl kitų, nei Valdymo pasikeitimo priežasčių, savanoriškai nustojo eiti tokias pareigas prieš pasibaigiant draudimo sutarties galiojimo laikotarpiui.

	Valdymo pasikeitimas

	11.12.
	Valdymo pasikeitimas reiškia įvykį, per kurį Draudėjas: 
· konsoliduoja ar susijungia, ar parduoda visą ar didžiąja dalimi visą savo turtą bet kuriam asmeniui, įmonei ar asmenų grupei, ar kartu veikiančioms įmonėms;
· tampa kitos įmonės dukterine įmone / filialu ar jos valdymą perima kita nesusijusi įmonė. 

Pasikeitus Draudėjas valdymui draudimo sutarties galiojimo laikotarpiu, draudimo sutartis ir toliau teiks draudimo apsaugą iki draudimo sutarties galiojimo laikotarpio pabaigos, tačiau tik dėl Neteisėtų veiksmų, kurie buvo tariamai padaryti prieš Valdymo pasikeitimo įsigaliojimo dieną. 

	Asmeninės Apdrausto asmens išlaidos

	11.13.
	Asmeninės Apdrausto asmens išlaidos reiškia mokestį už toliau nurodytas paslaugas, jei yra priimtas sprendimas dėl laikinųjų apsaugos priemonių taikymo dėl Apdrausto asmens nuosavybės teisių į nekilnojamąjį ar asmeninį turtą konfiskavimą, kontrolę, sulaikymą ar įšaldymą arba Apdrausto asmens nekilnojamojo ar asmeninio turto įkeitimo sukūrimą draudimo sutarties galiojimo laikotarpiu:
· už mokslą;
· už gyvenamąjį būstą;
· už komunalines paslaugas;
· už asmeninius draudimus. 
Tokios išlaidos bus apmokamos tik tuomet:
· jei jos patirtos dėl Reikalavimo ar Oficialaus tyrimo, kuris pirmą kartą pateikiamas ar inicijuojamas draudimo sutarties galiojimo laikotarpiu; ir
· jei tam tikslui nepakanka neareštuotos sumos, kurios atžvilgiu netaikomas teismo sprendimas, lėšų;
· jei teismas netenkino Apdrausto asmens prašymo dėl lėšų sumos, kuriai netaikomas teismo sprendimas, padidinimo.
Šios išlaidos bus apmokamos tik už 6 (šešis) mėnesių laikotarpį, neviršijant 2.3 papunktyje nurodytos draudimo sumos.

	12. Nedraudžiamieji įvykiai

	Elgesys

	12.1. 
	Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Apdrausto asmens ar jo vardu, kylantis iš ar priskirtinas:
· tyčiniams nesąžiningiems ar tyčiniams apgaulingiems veiksmams ar neveikimui;
· sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).
Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio Apdrausto asmens prisipažinimu, kad atitinkamas elgesys iš tiesų įvyko.
Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, Draudikas avansu apmokės Gynybos išlaidas tokiam Apdraustam asmeniui. Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks Apdraustas asmuo privalės grąžinti bet kokius avansinius mokėjimus.

	Ankstesni Reikalavimai

	12.2.1.
	Reikalavimai, kylantys iš bet kokių oficialių tyrimų, teisminių ar bet kokių kitų reguliavimo procesų Įstaigos atžvilgiu, pradėtų iki Ankstesnių teisinių procesų ir nebaigtų nagrinėti bylų datos, nurodytos 10.1 papunktyje; 

	12.2.2.
	Reikalavimai, kylantys iš bet kokių iki draudimo sutarties įsigaliojimo dienos pradėtų oficialių tyrimų, teisminių ar bet kokių kitų reguliavimo procesų Apdraustojo asmens atžvilgiu; 

	12.2.3.
	Reikalavimai, kylantys iš baigtų iki draudimo sutarties įsigaliojimo dienos galutiniu įsiteisėjusiu teismo sprendimu teisminių procesų Įstaigos atžvilgiu bylose dėl žalos atlyginimo, kuriuose atsakovu yra Įstaiga;

	12.2.4.
	Bet kokios aplinkybės, Reikalavimai ar Neteisėti veiksmai, apie kuriuos buvo pranešta arba turėjo būti pranešta pagal bet kokią kitą sutartį, galiojančią ar pasibaigusią prieš ar šios draudimo sutarties įsigaliojimo dieną;

	Žala aplinkai

	12.3.
	Draudikas neatlygins Nuostolių, susijusių su bet kokiu Reikalavimu, inicijuotu dėl žalos aplinkai.
Žala aplinkai reiškia aplinkos taršą arba kitokią žalą aplinkai, tokią kaip teršalų išsiveržimas, išplitimas ar kitoks išleidimas, arba nurodymus išbandyti, patikrinti, surinkti, padaryti nekenksmingus, išvalyti arba kitaip neutralizuoti teršalus. Be kita ko, teršalai reiškia visas kietas, skystas, dujines, termiškai dirginančias arba teršiančias medžiagas, tokias kaip dūmai, garai, suodžiai, rūgštys, šarmai, cheminės medžiagos ir atliekos (įskaitant perdirbti arba pakartotinai naudoti skirtas medžiagas). Tačiau su sąlyga, kad ši išimtis nebus taikoma Gynybos išlaidoms ir Nuostoliams, susijusiems su administracinėmis baudomis, paskirtomis Apdraustam asmeniui.

	Žala asmeniui, žala turtui

	12.4.
	Draudikas neatlygins Nuostolių, susijusių su bet kokiu Reikalavimu dėl kūno sužalojimų, ligų, susirgimų, mirties arba turto sugadinimo, sunaikinimo ar praradimo, tačiau ši sąlyga nebus taikoma gynybos išlaidoms ar bet kokiam Reikalavimui, kuris yra Išvestinis akcininko reikalavimas, teismo procesas dėl gyvybės atėmimo. Ši išimtis papildomai netaikoma bet kokiam Reikalavimui dėl asmenų nesugebėjimo vadovauti, ko pasėkoje kyla žala turtui ar sužalojama sveikata.

	Piniginės dovanos, išmokos ar kita

	12.5.
	Bet koks Reikalavimas, paremtas, kylantis ar kuriuo nors būdu priskirtinas prie:

	12.5.1.
	apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems šalies ir užsienio vyriausybinių institucijų ar ginkluotųjų tarnybų pareigūnams, agentams, atstovams, darbuotojams ar jų šeimų nariams, ar bet kuriai  įstaigai, su kuria jie yra susiję; ar

	12.5.2.
	apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems pareigūnams, direktoriams, partneriams, atstovams, pagrindiniams akcininkams, savininkams, darbuotojams ar Įstaigos klientų filialams (prasme, kuria ši sąvoka apibrėžta Lietuvos Respublikos teisės aktuose, į tai įtraukiant direktorius, agentus, savininkus, partnerius, atstovus, pagrindinius akcininkus ar darbuotojus), bet kuriems jų šeimos nariams ar bet kuriai įstaigai,  asmeniui, su kuriuo jie yra susiję;

	12.5.3.
	įnašų, skirtų vietos ar užsienio politinėms kampanijoms.

	Duomenų apsaugos pažeidimai

	12.6.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė rizika

	12.7.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su Kibernetinėmis rizikomis ir (ar) incidentais, ir panašiais elektroninės erdvės įvykiais. 
Kibernetinė rizika – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir (ar) sunaikinti kompiuterines sistemas, apriboti sistemų prieigas, sistemų darbą ir pan. Kibernetine rizika taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba Apdraustą asmenį ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. phishing), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti.

	Epidemija ar pandemija

	12.8.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir (ar) netiesiogiai susijusio su epidemija ar pandemija (įskaitant bet neapsiribojant COVID-19).

	Karas

	12.9.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Sankcijos

	12.10.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	13. Papildomos sąlygos

	Draudimo taisyklių taikymas

	13.1. 
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	Nuostolio atlyginimo ir išmokos mokėjimo tvarka

	13.2. 
	Draudimo išmoka išmokama per terminą, numatytą Lietuvos Respublikos teisės aktuose, išskyrus Gynybos išlaidas, Teisinio atstovavimo išlaidas, Nuostolio sumažinimo išlaidas, Neatidėliotinas išlaidas, Asmenines Apdrausto asmens išlaidas, kurias Draudikas įsipareigoja atlyginti per 7 (septynias) darbo dienas nuo to momento, kai  buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su Draudiku. Neatidėliotinų išlaidų atveju, pagrįstai negalint gauti Draudiko raštiško sutikimo prieš jas patiriant, išankstinis suderinimas su Draudiku nėra būtinas.
Išmokėtinos draudimo išmokos suma negali viršyti 2 punkte nurodytų draudiko atsakomybės limitų, Antros dalies bendros draudimo sumos bei bendros draudimo sutarties draudimo sumos.

	Draudimo sutarties galiojimas virš kitų galiojančių draudimų

	13.3. 
	Draudimo sutartis bus taikoma papildomai virš bet kurio kito galiojančio draudimo, kuriuo Apdraustas asmuo gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Apdraustas asmuo.

	Draudėjo ir (ar) Apdrausto asmens teisės ir pareigos

	13.4.
	Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui.

	13.5.
	Draudėjas ir (ar) Apdraustas asmuo privalo:
· per 5 (penkias) darbo dienas raštu informuoti Draudiką apie kiekvieną aplinkybę ir (arba) Reikalavimą ar Oficialų tyrimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir (arba) Reikalavimą ar Oficialų tyrimą, ar buvo sutarta su Draudiku kitaip;
· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;
· suderinti su Draudiku tolimesnius veiksmus Reikalavimo ar Oficialaus tyrimo nagrinėjimui ir sureguliavimui;
· jei bus iškelta byla teisme, Draudikui pageidaujant, Apdraustas asmuo gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus;
· išskyrus atvejį, numatytą Išplėtime dėl Neatidėliotinų išlaidų, Apdraustas asmuo įsipareigoja nepatirti Gynybos išlaidų ar Teisinio atstovavimo išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas.
Tuo atveju, jei Draudėjas ir (ar) Apdraustas asmuo nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.

	Kitos sąlygos

	14.1.
	Esant prieštaravimams tarp šios techninės specifikacijos ir Draudiko draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	14.2.
	Mokėjimų grafikas padalintas į keturias dalis, mokant įmokas kas ketvirtį, per visą draudimo poliso galiojimo laiką.




